recursal/SuperWikiNEXT-32B huggingface dataset:
Ahmad Phesal Talib di Tallinn pada 15 Mei 2014  
Photo: Ave Maria Mõistlik
Tan Sri Datuk Seri Haji **Ahmad Phesal Bin Talib** adalah Datuk Bandar Kuala Lumpur yang Ke - 10.

Pendidikan
----------

Beliau berkelulusan Sarjana Perancangan Bandar dan Wilayah daripada Universiti Wisconsin, Amerika Syarikat dan Ijazah Sarjana Muda Sastera dalam bidang Antropologi dan Sosiologi daripada Universiti Malaya.

Kerjaya
-------

Ahmad Phesal menyertai perkhidmatan awam pada 1977.Beliau pernah menjadi penolong pengarah dan ketua penolong pengarah Unit Perancang Ekonomi, Jabatan Perdana Menteri dan setiausaha Majlis Perbandaran Labuan di Wilayah Persekutuan Labuan.

Beliau telah berkhidmat selama 35 tahun dalam perkhidmatan awam, mempunyai pengalaman yang cukup luas dalam pengurusan kerajaan tempatan sebelum dilantik sebagai Ketua Setiausaha Kementerian Wilayah Persekutuan dan Kesejahteraan Bandar pada 2007.

Beliau terlibat secara langsung dengan dasar-dasar mengenai Wilayah Persekutuan khususnya Kuala Lumpur seperti Greater Kuala Lumpur / Lembah Klang, River of Life' serta program-program pembangunan lain di ibu kotA PASAR BORONG SELAYANG

Datuk Bandar Kuala Lumpur
-------------------------

Pelantikan beliau diumumkan oleh Menteri Wilayah Persekutuan dan Kesejahteraan Bandar, Datuk Raja Nong Chik Raja Zainal Abidin. Pelantikan Ahmad Phesal mendapat perkenan Yang di-Pertuan Agong, Tuanku Sultan Abdul Halim Mu'adzam Shah mengikut subseksyen 4(2) Akta Ibu Kota Persekutuan 1960.

Rujukan
-------

1. ↑
2. ↑  Ahmad Phesal Datuk Bandar Kuala Lumpur Baru

| * l
* b
* s
Datuk Bandar Kuala Lumpur |
| --- |
| 
1. Lokman Yusof (1972)
2. Yaacob Abdul Latiff (1972-1981)
3. Elyas Omar (1981-1992)
4. Mazlan Ahmad (1992-1995)
5. Kamaruzzaman Shariff (1995-2001)
6. Mohmad Shaid Mohd Taufek (2001-2004)
7. Ruslin Hasan (2004-2006)
8. Abdul Hakim Borhan (2006-2008)
9. Ahmad Fuad Ismail (2008-2012)
10. Ahmad Phesal Talib (2012-2015)
11. Mohd Amin Nordin Abdul Aziz (2015-2018)
12. Nor Hisham Ahmad Dahlan (2018-2020)
13. Mahadi Che Ngah (2020-2023)
14. Kamarulzaman Mat Salleh (2023-kini)

 |
surat oleh Midland Bank kepada pelanggan, memaklumkan mengenai pengenalan pemprosesan data elektronik dan pengenalan nombor akaun untuk akaun semasa
**Akaun bank** ialah akaun kewangan yang dikendalikan oleh bank untuk pelanggan. Akaun bank boleh menjadi akaun deposit, akaun kad kredit, akaun semasa, atau apa-apa jenis akaun lain yang ditawarkan oleh institusi kewangan, dan mewakili dana yang pelanggan telah diamanahkan kepada institusi kewangan dan dari mana pelanggan boleh membuat pengeluaran. Sebagai alternatif, akaun mungkin merupakan akaun pinjaman yang mana pelanggan berhutang kepada institusi kewangan.

Urus niaga kewangan yang telah berlaku dalam tempoh masa tertentu pada akaun bank dilaporkan kepada pelanggan pada penyata bank dan baki akaun pada setiap masa adalah kedudukan kewangan pelanggan dengan institusi tersebut.

Undang-undang setiap negara menentukan cara akaun dapat dibuka dan dikendalikan. Mereka boleh menentukan, contohnya, siapa yang boleh membuka akaun, bagaimana penandatangan dapat mengenal pasti diri mereka, had deposit dan pengeluaran dan banyak perkara lain.

Rujukan
-------

1. ↑  "What is debit balance? definition and meaning". Businessdictionary.com. Diarkibkan daripada yang asal pada 2020-09-29. Dicapai pada 2013-12-17.
**Arjun Rampal** (Hindi, अर्जुन रामपाल, Arjun Rāmpāl, lahir pada 26 November 1972) ialah seorang pelakon India yang muncul dalam filem-filem Bollywood, dan seorang model fesyen.

Karier filem
------------

Wayang debutnya - *Moksha* ditayangkankan pada tahun 2001 dan diarahkan oleh Ashok Mehta. Bagaimana pun, filem ini ditayangkan selepas filem keduanya, *Pyaar Ishq Aur Mohabbat*, yang dibintanginya bersama-sama dengan Sunil Shetty dan Aftab Shivdasani. Walaupun kedua-dua buah filem tersebut tidak menghasilkan persembahan yang baik pada box office, persembahannya dalam kedua-dua buah filem tersebut telah dipuji oleh para pengkritik. Pada tahun 2002, dia telah memenangi anugerah bagi *Face of the Year* daripada International Indian Film Academy.

Sejak debutnya, dia bekerja berterusan dalam filem-filem seperti *Aankhen* (2002), *Dil Hai Tumhaara* (2002), *Yakeen* (2005) dan *Ek Ajnabee* (2005). Kebanyakan filemnya menyaksikannya sebagai watak sokongan dan tidak membuahkan kejayaan komersil.

Dia juga muncul dalam konsert 2004 Temptations bersama-sama bintang-bintang seperti Shahrukh Khan, Rani Mukerji, Saif Ali Khan, Preity Zinta, dan Priyanka Chopra.

Pada tahun 2006, dia muncul sebagai pelakon undangan dalam *Kabhi Alvida Naa Kehna* dan memegang watak sokongan dalam *Don - The Chase Begins Again*, versi baru filem *Don* yang dibintangi Amitabh Bachchan pada tahun 1978. Rampal memegang watak Jasjit yang pernah dimainkan oleh Pran dalam versi asal.
*The Arcadian or Pastoral State* karya Thomas Cole, 1834
**Arkadia** (Yunani: Αρκαδίαcode: el is deprecated ) merujuk kepada visi pastoralisme dan keharmonian dengan alam semula jadi. Istilah ini berasal dari wilayah Yunani dengan nama yang sama yang berasal dari zaman dahulu; topografi pergunungan wilayah itu dan populasi kecil penggembala kemudian menyebabkan perkataan *Arcadia* berkembang menjadi kata-kata puitis untuk penglihatan yang indah tentang hutan belantara yang belum tercemar. Arkadia ialah ruang berbentuk puitis yang dikaitkan dengan keindahan dan keharmonian semula jadi yang melimpah. 'Taman' sering didiami oleh gembala. Konsep ini juga merupakan tokoh dalam mitologi Renaissance. Walaupun lazimnya dianggap selaras dengan cita-cita Utopia, Arcadia berbeza daripada tradisi itu kerana ia lebih kerap secara khusus dianggap sebagai tidak dapat dicapai. Tambahan pula, ia dilihat sebagai bentuk kehidupan Eden yang hilang, berbeza dengan sifat progresif keinginan Utopia.

Rujukan
-------

1. ↑  Puech, Pierre-François. "Dead Poets in the bay of Rosas (Spain) –la Gargouille de la Platja de Canyelles Petites". Dicapai pada 23 March 2018. Cite journal requires `|journal=` (bantuan)
**Arpakhsad** atau **Arpachshad** atau **Arphaxad** atau **Arphacsad** atau Arfakhshad (bahasa Ibrani: אַרְפַּכְשַׁד / אַרְפַּכְשָׁד, Modern Arpakhshad Tiberian ʾArpaḵšaḏ / ʾArpaḵšāḏ ; bahasa Arab: 'أرفخشذ', Ārfakhshad‎; seperti yang termaktub dalam kitab Kejadian dari Kitab Suci Ibrani dan Alkitab, adalah salah satu anak dari Sem dan isterinya yang tidak disebutkan namanya. Saudara-saudaranya bernama Elam, Asyur, Lud, dan Aram yang masing-masing menurunkan suku kaum yang akan bermusuhan dengan Bani Israel dan juga Us, Hul, Geter, dan Mesekh. Nama Arpakhsad disebut sepuluh kali dalam Alkitab, enam kalinya di dalam kitab Kejadian, tiga kali di I Tawarikh dan sekali di dalam kitab Lukas atau Luke.

Ia mempunyai seorang anak yang bernama Selah atau Shalikh pada usia 35 tahun  dan hidup hingga mencapai usia 438 tahun.

Melalui keturunan Arpakhsad dilahirkanlah Abraham (Nabi Ibrahim a.s.), Nabi Daud a.s. hingga akhirnya menurunkan Jesus. Menurut ahli sejarawan Islam juga [*perlu rujukan*], dari keturunan Arpakhsad ini juga akhirnya telah turunnya Nabi Muhammad SAW. Hal ini kerana Nabi Muhammad SAW juga datangnya dari sub keturunan Nabi Ibrahim a.s.

Referensi
---------

1. ↑  Kejadian 10:22
2. ↑  I Tawarikh 1:17
3. ↑  Kejadian 11:12
4. ↑  Kejadian 11#13
5. ↑  Lukas 3:36 Salasilah Jesus dikatakan dari Arpakhsad

Templat:Adam hingga Daud

Templat:Kotak keturunanTemplat:Kotak akhir

|
|  |
**Alexander Yurevich Borodai** ( Rusia : Александр Юрьевич Бородай ) adalah Perdana Menteri bagi Republik Rakyat Donetsk yang menuntut kemerdekaan dari Ukraine.Dia diangkat ke jawatan itu oleh Majlis Tertinggi Republik itu pada tanggal 16 Mei 2014. Borodai seorang Rusia, sebelumnya menjadi penasihat politik Sergey Aksyonov , Perdana Menteri Republik Crimea .

Personal
--------

Alexander Borodai tinggal di Moskow, Soviet Union Dia anak Yury Borodai (1934-2006), seorang sarjana jurusan falsafa.

Kerjaya dan pendidikan
----------------------

Borodai mendapat Sarjana Falsafah dari Moscow State University. Menurut media Rusia, dia dilantik wakil Pengarah FSB Keamanan Negara Rusia pada 2002 pada usia 35. Ketika dia berpangkat major jenderal. Borodai diberhentikan kerana berlaku penipuan. Saat ini beliau menjadi perunding / konsultan di Moskow dan bekerja di sebuah dana pelaburan.

Nasionalisme
------------

Pada 1990-an dia digelar 'ultranasionalis' oleh media Zavtra (Завтра - "Tomorrow"), dijalankan oleh jurnalis Alexander Prokhanov .

Pada Desember 2011, Borodai dan Prokhanov melancarkan channel web TV "Patriotik" Den-TV ("Day"). Antara program Den-TV ialah Konstantin Dushenov, yang sebelumnya telah dipenjara selama anti hasutan Semitik / Yahudi.

Politik
-------

Borodai mendakwa dirinya sebagai "Konsultan profesional" dalam 'konflik etnik' kepada wartawan.

Crimea
------

Borodai bekerja sebagai penasihat Gabenor Crimea yang ditunjuk oleh Sergei Aksyonov. Borodai mendakwa dirinya bekerja sebagai "strategi politik" selama di Crimea oleh Rusia .Selain mendakwa menjadi orang penting Republik Donetsk.

Donetsk
-------

Setelah 2014 Referandum Status Donetsk, dia dilantik menjadi Perdana Menteri dan mengisytiharkan Republik Rakyat Donetsk.

Rujukan
-------

1. ↑
Hemizakar ular *Crotalus adamanteus*.
**Hemizakar** merupakan alat kelamin berpasangan yang terdapat pada skuamat jantan (ular, cicak dan biawak).

Hemizakar biasanya disimpan secara sonsang dalam badan dan dibokong untuk pembiakan seperti zakar manusia. Hanya sebelah hemizakar digunakan sekali. Hemizakar ini terdapat dalam pelbagai bentuk mengikut spesies. Selalinya, hemizakar ada duri atau cangkuk untuk menambat si jantan dengan si betina. Sesetengah spesies pula ada hemizakar bercabang (setiap batang ada dua hujung). Oleh sebab disongsang dan dibokong, hemizakar tiada salur yang litup sepenuhnya untuk mengalirkan sperma, sebaliknya alur air mani yang menutup apabila tisu ereksi mengembang.

Lihat juga
----------

Hemizakar ular *Crotalus atrox*.
* Reproduction of snakes

Catatan
-------

1. ↑  "Hemipenes".
2. ↑  Holmes MM, Putz O, Crews D, Wade J (2005). "Normally occurring intersexuality and testosterone induced plasticity in the copulatory system of adult leopard geckos". *Horm Behav*. **47** (4): 439–45. doi:10.1016/j.yhbeh.2004.11.020. PMID 15777809. Unknown parameter `|month=` ignored (bantuan)CS1 maint: multiple names: authors list (link)
3. ↑  "Iguana Anatomy". Diarkibkan daripada yang asal pada 2010-03-16.

Pautan luar
-----------

* Kategori berkenaan Hemizakar di Wikimedia Commons


  

Templat:Reptile-stub
**Ahmad Nazri Abdullah** merupakan penulis dan bekas ketua pengarang Berita Harian. Beliau dilahirkan di Alor Setar, Kedah.

Pendidikan di Sekolah Kebangsaan Kampung Gerigis , Sekolah Menengah Datuk Syed Omar dan Sekolah Menengah Sultan Abdul Halim. Alor Setar, Kedah.

Beliau melanjutkan pelajaran ke Universiti Malaya pada 1972 dan kemudian bertugas sebagai pengajar di Jabatan Sejarah, Universiti Malaya.

Sambil bertugas beliau melanjutkan pelajaran di peringkat Ijazah Sarjana bidang sejarah ekonomi di Universiti Malaya. 

Tesis beliau tentang Tanah Simpanan Melayu telah dibukukan .Bukunya bertajuk Melayu dan Tanah : Tumpuan Khusus Kepada Tanah Simpanan Melayu diterbitkan oleh Media Intelek Sdn Bhd , 1985.

Tahun 1981 Ahmad Nazri Abdullah menjadi wartawan akhbar Berita Harian.

Anugerah
--------

* Darjah Kebesaran Setia Sultan Sharafuddin Idris Shah (SIS) (Darjah Kelas Ketiga)

Rujukan
-------

1. ↑  World: Asia-Pacific Second Malaysian editor resigns.
2. ↑  Najib heads awards list by Sultan Selangor.

Pautan luar
-----------

* 
* 
* Kedah
Sepinggan akara digoreng
**Àkàrà** (bahasa Hausa: **kosai**, bahasa Portugis: **acarajé**) adalah sejenis makanan gorengan diperbuat daripada kacang tunggak terdapat dalam masakan-masakan Afrika Barat (termasuk Nigeria, Ghana, Togo, Benin, Mali, Gambia dan Sierra Leone) serta rantau Caribbean dan Brazil (terutama di bandar Salvador, Bahia) diperkenalkan orang-orang yang diperhambakan dan didagangkan ke sana.

Makanan ini turut dijadikan barangan semahan dalam anutan Candomblé yang wujud di Brazil.

Kacang tunggak direndam dan dikupas kulitnya sebelum dicuci dan digiling dengan cili dan rempah pilihan lain hingga lumat. Ia dipukul sehingga menggebu berangin lalu adunan ini digoreng berbentuk bebola kecil dalam minyak yang banyak.

Rujukan
-------

1. ↑  Lum, Casey, penyunting (2016). *Urban Foodways and Communication: Ethnographic Studies in Intangible Cultural Food Heritages Around the World*. Lanham, Maryland: Rowman & Littlefield. m/s. 125. ISBN 9781442266438.
2. ↑  "Significado do acarajé no candomblé" (dalam bahasa Portugis). Brasília, Brazil: Instituto do Patrimônio Histórico e Artístico Nacional (Iphan). 2014. Diarkibkan daripada yang asal pada 1 Januari 2019. Dicapai pada 1 Oktober 2016.
**Datuk Ali Mohamed** adalah ahli politik Malaysia berbangsa Melayu yang juga bekas Ahli Dewan Undangan Negeri (ADUN) Tanjung Puteri, Johor, Malaysia. Beliau menjadi ADUN Tanjung Puteri selepas pilihan raya umum 2004-2008 dan tempatnya diganti oleh Adam Sumiru pada pilihan raya umum 2008. Ali Mohamed pernah menjadi Timbalan ketua UMNO Bahagian Johor Baharu.

Isterinya Datin Rokiah Othman. Mereka menetap di No.17, Jalan Seruling, Taman Perbadanan Islam, Johor Bharu.

Kematian
--------

Beliau meninggal dunia di Hospital Sultan Ismail (HSI) Johor Bharu pada hari ulangtahun kelahirannya ke-68. Beliau mengalami ketumbuhan usus besar dan menjalani pembedahan di HSI pada 27 April 2009. Jenazah Allahyarham dikebumikan di Tanah Perkuburan Islam Mahmoodiah. Antara kenamaan yang hadir ialah Ahli Parlimen Johor Baharu Datuk Shahrir Abdul Samad, Penasihat Majlis Agama Islam Johor Datuk Nooh Gadut dan ADUN Stulang Mok Chek Hou.

Rujukan
-------

1. ↑  ""Bekas ADUN meninggal dunia", Utusan Online, 3 Mei 2009". Diarkibkan daripada yang asal pada 2009-05-06. Dicapai pada 2009-10-16.
Seekor anjing penghidu bersedia untuk memeriksa kereta untuk bahan letupan.
Barisan pemeriksaan buah di Devonport. Penumpang meninggalkan bagasi di antara garisan kuning dan anjing memeriksa bagasi dengan membau buah.
Anjing penghidu di Sempadan Amerika Syarikat-Kanada
SCOUT DOG oleh Augustine G. Acuna, Program Artis Kombat Vietnam, CAT II, 1966-67. Imej penghargaan Muzium Negara Tentera AS.
**Anjing penghidu** atau **anjing pengesan** ialah anjing yang dilatih dan bekerja untuk menggunakan derianya (hampir sentiasa deria bau) untuk mengesan bahan seperti bahan letupan, dadah haram, atau dadah. Anjing pemburu yang mencari buruan dan anjing pencarian yang mencari manusia yang hilang tidak umumnya dianggap sebagai anjing penghidu. Ada sesetengah pertindihan, seperti dalam kes anjing penghidu sisa manusia (kadangkala dipanggil anjing kadaver), dilatih untuk mengesan sisa manusia. Anjing ini juga digunakan untuk penyerbuan dadah untuk mencari tempat terletaknya dadah.

Lihat juga
----------

* Agensi pembersihan periuk api
* Anjing perang
* Anjing polis
* DEMIRA Deutsche Minenraeumer e.V. – Pembersih Periuk Api Jerman
* *Florida v. Harris*
* *Florida v. Jardines*
* Lucky dan Flo – Anjing penghidu cakera optik pertama dunia.
* Nyahranjau
* Pengesanan barah anjing

Nota kaki
---------

* Article: Pentagon admits – Dogs are the best bomb detectors Diarkibkan 2013-10-25 di Wayback Machine

 Kategori berkenaan Anjing penghidu di Wikimedia Commons
**Insurans semula**, atau **reinsurans** ialah insurans yang dibeli oleh sebuah syarikat insurans. Dalam kes klasik, insurans semula membolehkan syarikat insurans kekal pelarut selepas peristiwa tuntutan besar, seperti bencana utama seperti taufan dan kebakaran liar. Sebagai tambahan kepada peranan asasnya dalam pengurusan risiko, reinsurance kadangkala digunakan untuk pengurangan cukai dan sebab-sebab lain. Syarikat yang membeli polisi reinsurans disebut sebagai "syarikat penyerahan" atau "cedent" atau "cedant" di bawah kebanyakan perjanjian. Syarikat yang mengeluarkan polisi reinsurans disebut sebagai "penanggung insurans semula".

Sebuah syarikat yang membeli insurans semula membayar premium kepada syarikat insurans semula, yang dalam pertukaran akan membayar sebahagian daripada tuntutan yang ditanggung oleh syarikat pembelian. Penanggung insurans semula mungkin sama ada syarikat insurans semula pakar, yang hanya menjalankan perniagaan reinsurans, atau syarikat insurans lain. Syarikat insurans yang menjual insurans semula merujuk kepada perniagaan sebagai 'insurans semula'.

Rujukan
-------

1. ↑  "The Breadth and Scope of the Global Reinsurance Market and the Critical Role Such Market Plays in Supporting Insurance in the United States" (PDF). *U.S. Department of the Treasury*. FEDERAL INSURANCE OFFICE, U.S. DEPARTMENT OF THE TREASURY. December 2014. Dicapai pada September 11, 2016.

Pautan luar
-----------

|  |  |
| --- | --- |
|  | Cari ***Insurans semula*** dalam Wikikamus bahasa Melayu, kamus bebas. |

* Captive Review Captive Review
* Reinsurance, by Gary Patrick
Achmad Soebardjo
**Achmad Soebardjo Djojoadisurjo** (23 Mac 1896 - 15 Disember 1978) ialah Menteri Luar Negeri Republik Indonesia yang pertama.

Biografi ringkas
----------------

Dilahirkan di Karawang, Jawa Barat, Soebardjo bersekolah di Sekolah Hogere Burger (Sekolah Menengah Atas), Jakarta pada tahun 1917. Beliau kemudian menyertai Universiti Leiden, Belanda dan memperoleh ijazah Sarjana Undang-undang pada tahun 1933. 

Semasa masih merupakan mahasiswa, Soebardjo aktif dalam memperjuangkan kemerdekaan Indonesia melalui penyertaan pertubuhan-pertubuhan belia seperti Jong Jawa dan Persatuan Mahasiswa Indonesia di Belanda. Pada bulan Februari 1927, beliau menyertai perwakilan Indonesia, bersama-sama Mohammad Hatta dan ahli gerakan-gerakan Indonesia yang lain, ke persidangan antarabangsa "Liga Menentang Imperialisme dan Penindasan Penjajah" yang pertama di Brussel, dan kemudiannya di Jerman. Persidangan pertama itu juga disertai oleh Jawaharlal Nehru dan pemimpin-pemimpin nasionalis yang terkenal dari Asia dan Afrika.  Sekembalinya ke Indonesia, beliau aktif menjadi anggota Badan Penyelidik Usaha Persiapan Kemerdekaan Indonesia (BPUPKI).

Selepas Indonesia mengisytiharkan kemerdekaannya pada 17 Ogos 1945, Soebardjo dilantik sebagai Menteri Luar Negeri dalam Kabinet Presiden, kabinet Indonesia yang pertama, dan kembali menjawat Menteri Luar Negeri sekali lagi pada penggal 1951 - 1952. Selain itu, beliau juga menjadi Duta Besar Republik Indonesia di Switzerland antara tahun-tahun 1957 - 1961.

Dalam bidang pendidikan, Sebardjo merupakan profesor dalam bidang Sejarah Perlembagaan dan Diplomasi Republik Indonesia di Fakulti Kesusasteraan, Universiti Indonesia.

Rujukan
-------

* Laman web *Deplu Junior* : Ahmad Soebardjo Djojoadisurjo, Menteri Luar Negeri Diarkibkan 2007-01-20 di Wayback Machine

1. ↑  "Laman web Kedutaan Indonesia di Ottawa, Kanada". Diarkibkan daripada yang asal pada 2009-10-21. Dicapai pada 2007-04-24.

Pautan luar
-----------

* (Indonesia) Ahmad Soebardjo Djojoadisurjo, Menteri Luar negeri Diarkibkan 2007-01-20 di Wayback Machine

  


|  |  |  |
| --- | --- | --- |
| Didahului oleh:**tidak ada** | **Menteri Luar Negeri Indonesia**1945 | Digantikan oleh:**Sutan Sjahrir** |
| Didahului oleh:**Mohammad Roem** | **Menteri Luar Negeri Indonesia**1951 - 1952 | Digantikan oleh:**Wilopo** |
Ahli kumpulan Acid: Anegga, Zayar Thaw, Yan Yan Chan dan Hein Zaw
**Acid**, ditulis **ACID** (Bahasa Burma: အက်စစ်, ʔɛʔ sɪʔ) adalah salah satu kumpulan hip hop yang berasal dari Burma. Acid mempunyai empat ahli kumpulan. Antaranya ialah Anegga, Hein Zaw (meninggal dunia pada 2006), Yan Yan Chan dan Zayar Thaw.

Album *Sat Tin Chin*
--------------------

*Sat Tin Chin* (dalam Bahasa Melayu: Permulaan) telah dikeluarkan pada tahun 2000. Tetapi, Suara Demokratik Burma mengganggap lagu mereka "puitis dengan gaya marah", mereka juga dikatakan "menyerang" kerajaan militari Burma. The Independent juga komen kumpulan itu, "membawa rakyat Burma ke alam bahaya". Walau bagaimanapun, album itu mendapat tempat pertama dalam carta lagu-lagu Burma, melebihi dua bulan.

Badai kuat melanda Acid
-----------------------

Pada tahun 2006, badai kuat melanda Acid. Hein Zaw telah meninggal dunia pada tahun itu juga. Zayar Thaw ditahan kerana terlibat dalam kumpulan Generation Wave, Yan Yan Chan juga ditahan kerana juga terlibat dalam kumpulan itu (sesetengah rujukan mengatakan dia terlibat dalam dadah) pada tahun 2008, di sebuah restoran, dan perancangan album kedua mereka lenyap begitu sahaja. Hanya Anegga saja yang tinggal. Zayar Thaw telah ditahan reman dan dipenjarakan lima tahun. Tetapi ditambah kerana membawa masuk duit negara asing. (Terdiri daripada Baht Thailand, Dolar Singapura dan Ringgit Malaysia. Zayar Thaw dipenjara di penjara Kawthaung.

Yan Yan Chan telah dibebaskan pada tahun 2009, manakala Zayar Thaw dibebaskan pada tahun 2011.

Pautan luar
-----------

* Lagu-lagu kumpulan Acid[*pautan mati kekal*]
**Limau nipis** (nama botani: *Citrus aurantifolia*) merupakan sejenis tumbuhan yang buahnya dijadikan air minuman dan juga dicampur dalam masakan. Limau nipis dipercayai berasal dari India dan Myanmar atau Asia Tenggara. Kini, ia ditanam hampir di seluruh kawasan tropika dan subtropika.

Buahnya terkenal sejenis perisa yang penting dalam masakan Melayu seperti mi rebus, mi bandung, dan lain-lain. Pokoknya pula adalah lebih kurang 5 m tinggi.

Limau nipis juga boleh dijadikan air yang menyegarkan untuk diminum semasa hari panas terik. Ia turut dicampurkan kepada air teh o bagi menambahkan kelazatan.

Pokok Limau Nipis

Penanaman
---------

Limau nipis biasanya ditanam secara tut di Asia Tenggara. Di kawasan lain, bijinya digunakan sebagai benih. Limau nipis juga boleh membiak melalui kaedah cantuman tetapi jarang dilakukan. 

Limau nipis sesuai dengan iklim yang panas dan lembab seperti di negara kita. Boleh ditanam di atas pelbagai jenis tanah malah ia lebih sesuai ditanam di atas tanah jenis lom berpasir.

Galeri
------

* 
* 
* 
* 
* Pokok limau nipis berbuahPokok limau nipis berbuah

Buah
----

Buah limau nipis adalah kecil dan bulat atau bujur jenis beri, berukuran 2.5cm – 5 cm garis pusat. Kulitnya berkilat dan licin dan isinya berwarna hijau kekuningan, berair tetapi masam. Buah limau nipis mengeluarkan bau yang wangi.

Antaranya, buahnya boleh digunakan untuk membersihkan rambut dan kepala terutama bagi mereka yang menghadapi masalah kelemumur.

Buahnya juga sering kali digunakan untuk menyental dan mengilatkan kuku di samping boleh dijadikan sebagai bahan pencuci bagi menghilangkan bau badan.

Bagi suri rumah pula, buah limau nipis sudah tidak asing kerana selalu digunakan sama ada sebagai perisa masakan dan makanan.

Dalam pada itu, di kalangan pengamal ubat-ubatan herba, air perahan buah limau nipis yang dicampurkan dengan kapur makan dikatakan boleh mengempiskan badan ibu-ibu yang baru bersalin iaitu dengan menyapukan ramuan itu ke bahagian perut

Khasiat
-------

Jus buah limau nipis membunuh kuman disenteri, kolera dan tifoid. Asid sitrik yang terkandung dalam limau nipis berkesan menghilangkan lemak dan menguruskan badan. Asid sitriknya juga boleh digunakan untuk melegakan perut dan melancarkan penghadaman. Limau nipis juga mengandungi vitamin A dan vitamin C

Kegunaan lain
-------------

Minyak yang diperah daripada kulit buah limau nipis digunakan sebagai pewangi dan aroma terapi dalam perubatan alternatif. Asid sitrik daripada jus limau nipis digunakan dalam industri makanan, minuman, farmasi dan dalam proses mewarnakan kain.

Pautan luar
-----------

* (Melayu) Panduan menanam pokok limau nipis.
* (Melayu) PANDUAN MENANAM LIMAU NIPIS. Diarkibkan 2008-12-25 di Wayback Machine
Datuk **Astaman Abdul Aziz** adalah Presiden persatuan bola sepak Kuala Lumpur FA dan Pengerusi Jawatankuasa Pengadil FAM. Beliau aktif dalam politik UMNO Titiwangsa, Wilayah Persekutuan Kuala Lumpur.

Keluarga
--------

Ibunya Tan Sri Datin Paduka Seri Dr. Aishah Ghani - bekas Menteri Kebajikan Masyarakat Malaysia (1973-1984) dan Ketua Wanita UMNO (1972-1984).

Pilihan raya
------------

Dalam Pilihan raya umum Malaysia 2004, beliau diberi jalan bertanding di parlimen Titiwangsa dan berjaya menewaskan Mohamad Nor dari PAS. Datuk Astaman Abdul Aziz dengan majoriti 11,815 undi pada tahun 2004. PAS pernah mempertaruhkan Dr. Abbas Alias (1986), Ir.Othman Ngah (1995) dan usahawan Mohamad Noor (1999 dan 2004) tetapi tewas.

Tahun 2008, nama beliau digugurkan dan diganti dengan AJK Umno bahagian Titiwangsa Datuk Aziz Jamaluddin Md Tahir.Nama beliau digugurkan kerana keahlian UMNO digantung pada November 2007 kerana didakwa terbabit dalam politik wang. Aziz Jamaluddin (53 tahun) merupakan lulusan syariah dan undang-undang Universiti Al Azhar, amat dikenali sebagai pengerusi Masjid Jamek, Kampung Baru.

Politik UMNO
------------

Beliau pernah bertading jawatan Ahli Majlis Tertinggi UMNO 2004 tetapi tewas, hanya di tempat ke 32.

Rujukan
-------

1. ↑  Calon PAS akui sukar tawan Titiwangsa
2. ↑  Tengku Adnan kekal, Astaman digugurkan
Kumpulan **Lips**  merupakan sebuah kumpulan penyanyi yang aktif di Malaysia. Kumpulan ini menyampaikan lagu-lagu Melayu yang mula dikenali semenjak tahun 2006.

Kumpulan Lips ini dianggotai oleh tiga orang gadis iaitu Oshin, Adila dan Shela. Pembabitan mereka dalam bidang seni bermula dengan sesi uji bakat di PRO Studio, Cheras milik syarikat rakaman SRC, mereka akhirnya ditemukan. Sungguhpun Oshin dan Shela berasal dari Kuala Lumpur sementara Adila berasal dari Sungai Petani, Kedah tetapi mereka diastukan dalam satu album, iaitu single pertama yang menampilkan lagu Cintakan Bersatu.

Mereka yang pertama kali bertemu pada Ogos 2005 buat pertama kali untuk menubuhkan kumpulan Lips. Kemudian pada Oktober mereka memasuki studio untuk rakaman album pertama mereka. Mereka memilih nama Lips atau bibir sebagai nama kumpulan mereka, kerana ia melambangkan kewanitaan dan kecantikan. Mereka yakin kumpulan trio mereka akan mampu mengharungi dunia seni yang penuh cabaran jika mereka saling bekerjsama dan berusaha ke arah itu, menurut Oshin.

Menyedari cabaran tersebut, sepanjang sesi rakaman album mereka, dalam seminggu sekurang-kurangnya tiga kali Shela dan Adila yang tinggal di Kuala Lumpur pergi ke rumah Oshin untuk berlatih menyanyi dan menari, sementara album mereka muncul pada Mac 2006. Bagi mengadakan persembahan, mereka diajar oleh koreografer Fathee Abdullah dan Ricky sebagau usaha mereka untuk memberikan persembahan yang memukau penonton ketika di pentas.

Ahli-ahli
---------

1. Adila
2. Shela
3. 0shin

Diskografi
----------

Album
-----

1. Apa Erti

### Lagu-lagu

1. Bintang-Bintang
2. Katakan
3. Cinta Pudar
4. Cintakan Bersatu
5. Hari Yang Mulia Hari Bahagia

Rujukan
-------

1. ↑  "Lips tidak mahu bersandar pada rupa.  
hiburan - Utusan online   
Oleh MUZLINA ABU BAKAR". Diarkibkan daripada yang asal pada 2018-01-14. Dicapai pada 2018-01-14.

Pautan luar
-----------

* Youtube Anak Itik To'wi - Lips (2006)
*
**L&M** ialah jenama rokok mewah dikeluarkan oleh Philip Morris International. Ia pula menjadi ikon syarikat gergasi tembakau, Philip Morris International. Dikeluarkan pada tahun 1953 oleh Liggett & Myers dibawah autoriti Philip Morris International. "L&M" ialah salah satu yang paling awal, mungkin jenama terawal untuk mempunyai penapis yang tidak ada penapis satu sisi. L&M dilancarkan pada tahun 1953 dengan cogan kata : "*American cigarettes of the highest quality with the best filter*" (Bahasa Melayu : "Rokok Amerika Syarikat berkualiti tinggi dengan penapis terbaik"). Apabila kejayaan mereka dalam pasaran Amerika Syarikat telah ditegakkan, Liggett Group membuat cadangan untuk mengambil "L&M" antarabangsa. Jenama ini popular di Amerika Latin, Eropah Tengah dan Eropah Utara, Timur Tengah, Asia Timur dan Asia Selatan. Mereka tidak begitu biasa di Amerika Syarikat sehingga suatu senarai baru keluar dibuat mereka didapati pada bulan Oktober 2007. Menurut maklumat agensi bebas daripada siasatan bidang "Perniagaan Analitik", suku kedua 2007, Phillip Morris International mengambil tempat pertama di 25 bandar-bandar Rusia dengan bahagian pasaran sebanyak 29.92%.

Pada sidang akhbar itu, mereka sudah melaporkan bahawa "L&M" mengambil tempat ketiga di dunia dengan jumlah jualan. Juga, "L&M" jenama tempat kedua di kalangan jenama rokok lain yang dihasilkan oleh Phillip Morris International. Oleh kerana peraturan pelabelan baru di Eropah mengharamkan penggunaan nama "Lights" perkataan beberapa jenama rokok telah berubah, iaitu L&M Lights (kini L&M Blue Label). Yang sama berlaku pada tahun 2010 di Amerika Syarikat apabila Pentadbiran Makanan Dan Ubat-Ubatan (FDA) mengharamkan perihalan rasa seperti "Mild" (kini ada yang Kretek), "Lights", dan "Ultra Lights", walaupun jawatan warna telah ditukar seperti di Eropah.

Jenis
-----

### Antarabangsa

* L&M Filter
* L&M Lights
* L&M Menthol
* L&M Menthol Lights
* L&M Regular Kretek
	+ L&M Regular Kretek Mint
	+ L&M Mild Kretek

### Amerika Syarikat

* **L&M Full Flavor** (merah)
	+ **L&M Full Flavor 100's** (merah)
* **L&M Lights** (biru tua)
* **L&M Ultra Lights** (biru muda)
* **L&M Menthol Full Flavor** (hijau tua)
	+ **L&M Menthol Full Flavor 100's** (hijau tua)
* **L&M Menthol Lights** (hijau)
	+ **L&M Menthol Lights 100's** (hijau)
* **L&M Turkish Blend** (kuning muda)
	+ **L&M Turkish Blend 100's** (kuning muda)

### Puerto Rico

* **L&M Full Flavor** (merah)
* **L&M Gold** (emas)
* **L&M Menthol Full Flavor** (hijau)

Pautan luar
-----------

* Laman web rasmi
* Laman web rasmi Philip Morris International
**Lim Kean Siew** merupakan ahli politik Perikatan/ MCA di Malaysia. Beliau menang bertanding dalam Pilihan Raya Umum Malaysia 1959 bagi kawasan Dato Keramat, negeri Pulau Pinang (?) (1958-1964). 

Ketika itu Perdana Menteri Malaysia ialah Tunku Abdul Rahman dan Timbalan Perdana Menteri ialah Tun Abdul Razak Hussein. Pilihan raya ini adalah yang pertama selepas merdeka 31 Ogos 1957. Pilihan raya umum Tanah Melayu 1959 ini cukup hebat kerana diadakan berperingkat-peringkat , bermula dari negeri Perlis hingga Kelantan. Ketika itu Sabah dan Sarawak belum menyertai / membentuk Malaysia. Kerusi Parlimen bertambah dari 52 (1955) kepada 104 kerusi (1959). Perikatan menang 74 kerusi dan pembangkang menang 30 kerusi.

  

Parti MCA menuntut 40 kawasan yang kaum Cina menjadi majoriti hendaklah diwakili oleh calon MCA. Ketika ini MCA masih diterajui oleh Lim Chong Eu menuntut agar Perdana Menteri Malaysia,Tunku Abdul Rahman setuju dengan syarat itu supaya UMNO tidak mudah mengubah Perlembagaan Persekutuan. Tetapi Tunku sedang 'bercuti' dari jawatan Perdana Menteri dan menjelajah, berkempen ke seluruh pedalaman Semenanjung Malaysia. Wartawan sukar menghubunginya untuk mendapat jawapan kerana Tun Razak tidak memberi jawapan tegas.Tarikh pilihan raya semakin suntuk .

Rujukan
-------

1. ↑  'Anak Apak' oleh Subky Abdul Latif, hlm
**Lapangan Terbang Cuddapah** (IATA: **-**, ICAO: **VOCP**) adalah sebuah lapangan terbang yang terletak di bandar Cuddapah, India. Ia terletak 12 km barat laut Kadapa (dahulunya Cuddapah) di Andhra Pradesh, India. Ia merangkumi lebih daripada 669.5 ekar (270.9 ha) tanah dan telah dinaik taraf dengan kos Rs. 42 Crore. Lapangan terbang yang dinaik taraf telah dirasmikan pada 7 Jun 2015 oleh Menteri Penerbangan Awam India, Ashok Gajapathi Raju. Bangunan terminal Lapangan Terbang mempunyai kapasiti untuk mengendalikan 100 jam puncak penumpang pada satu masa dan apron dapat menampung 3 jenis pesawat ATR-72.

Lapangan Terbang Cuddapah terletak pada kedudukan Latitud N14\* 30.5977', Longitud E78\* 46.3700' pada ketinggian 131.06 meter dari aras laut..

Rujukan
-------

1. ↑  "Air Pegasus connects Bengaluru with Kadapa in Andhra". Business Standard. 7 June 2015. Dicapai pada 7 June 2015.
2. ↑  "Kadapa Airport to be Inaugurated on June 7, 2015". Press Information Bureau. 4 June 2015. Dicapai pada 5 June 2015.

Pautan luar
-----------

* The Owl's Nest - Welcome to the Military Aircraft Reference
* Carian di Google
* Gambar di Google.
**Ali Sadikin** (lahir di Sumedang, Jawa Barat pada 7 Julai 1927 dan meninggal dunia di Singapura pada 20 Mei 2008) Beliau adalah seorang Leftenan Jenderal dalam pasukan Korps Komando Angkatan Laut dan dilantik oleh Presiden Indonesia Soekarno menjadi Gabenor DKI Jakarta pada tahun 1966. 

Beliau pernah menjadi Timbalan Ketua Staf Angkatan Laut, Menteri Perhubungan Laut Kabinet Kerja, Menteri Koordinator Kompartemen Maritim/Menteri Perhubungan Laut Kabinet Dwikora dan Kabinet Dwikora yang disempurnakan di bawah pimpinan Presiden Soekarno. Ali Sadikin menjadi gabenor terkenal kerana usahanya memperjuangkan nasib rakyat marhain.Oleh itu penduduk Indonesia memanggilnya **Bang Ali** sementara istrinya, Ny. Nani Sadikin, seorang doktor gigi, disapa **Mpok Nani**.

Gabenor Jakarta
---------------

Ali Sadikin adalah gabenor DKI Jakarta yang diiktiraf berjaya membangunkan kota raya Jakarta menjadi sebuah kota metropolitan yang moden. Antaranya ialah Taman Ismail Marzuki, Kebun Binatang Ragunan, Projek Senen, Taman Impian Jaya Ancol, Taman Ria Monas, Taman Ria Remaja, kota satelit Pluit di Jakarta Utara, pelestarian budaya Betawi di kawasan Condet, dll. Pesta rakyat kota Jakarta disambut setiap 22 Juni. Pelbagai budaya Betawi dihidupkan kembali, seperti kerak telor, ondel-ondel, lenong dan topeng Betawi.

Di bawah pimpinan Bang Ali, Jakarta berkali-kali menjadi tuan rumah kejohanan kebangsaan. Beliau turut membenarkan kegiatan kelab malam yang mencetuskan kontroversi. Selain itu beliau membenarkan perjudian di kota Jakarta dan membangunkan kompleks Kramat Tunggak untuk aktiviti pelacuran.

Tempoh Ali Sadikin tamat pada 1977 dan dia digantikan oleh Leftenan Jenderal Tjokropranolo.

Petisi 50
---------

Kritikan beliau menerusi Petisi 50 mendapat reaksi baik daripada orang ramai. Petisi 50 terdiri dari tokoh-tokoh militer dan swasta yang kritis terhadap pemerintahan mantan Presiden Soeharto.

Meninggal dunia
---------------

Ali Sadikin meninggal dunia di Singapura pada hari Selasa, 20 Mei 2008. Dia meninggalkan lima orang anak lelaki dan isteri keduanya setelah Nani terlebih dahulu meninggal mendahuluinya. Presiden Susilo Bambang Yudhoyono, anak sulung mantan presiden Soeharto, Siti Hardijanti Rukmana turut hadir semasa majlis pengkebumian. Jenazahnya dimakamkan di TPU Tanah Kusir.

Rujukan dan pautan
------------------

* (Indonesia) Ali Sadikin di tokohindonesia.com Diarkibkan 2006-11-21 di archive.today
* (Indonesia) Profil di pdat.co.id Diarkibkan 2011-03-25 di Wayback Machine (memerlukan pendaftaran)
* (Indonesia)  Diarkibkan 2008-05-27 di Wayback Machine
* (Indonesia) photo archives dewankesenianjakarta.or.id[*pautan mati kekal*] Ali Sadikin

1. ↑  Ali Sadikin Meninggal Dunia, Detik. Diakses pada 20 Mei 2008.
*Complete Book on the Judgment of the Stars* dari 1523
**Abû l-Hasan 'Alî ibn Abî l-Rijâl** (Arab: أبو الحسن علي ابن أبي الرجالcode: ar is deprecated ) (biasanya dikenali sebagai *Haly*, *Hali*, *Albohazen Haly filii Abenragel* atau *Haly Abenragel*, dari *ibn Rijal*) ialah seorang ahli nujum Arab lewat kurun ke-10 dan awal kurun ke-11, yang paling dikenali dengan karyanya, *Kitāb al-bāri' fi ahkām an-nujūm*. Beliau adalah ahli nujum istana bagi penguasa Tunis, al-Mu'izz ibn Bâdis pada separuh pertama kurun ke-11. Beliau meninggal dunia selepas tahun 1037 di Kairouan, Tunisia.

*Preclarissimus liber completus in iudiciis astrorum* (*Kitāb al-bāri' fi akhām an-nujūm*), 1485
Karya beliau, *Kitāb al-bāri' fi akhām an-nujūm* diterjemahkan oleh Yehudā ben Moshe ke bahasa Castil Lama untuk Alfonso X dari Castile pada tahun 1254 dengan judul *El libro conplido en los iudizios de las estrellas* ("The complete book on the judgment of the stars"). Satu-satunya manuskrip terjemahan dalam bahasa Castil Lama yang terselamat adalah MS 3605 di Perpustakaan Negara di Madrid, yang bagaimana pun hanya mengandungi lima daripada lapan buah buku terjemahan bahasa Castil Lama yang lengkap. Satu edisi yang dibuat pada tahun 1523, dihasilkan di Venice dan dipersembahkan dalam bahasa Latin, kini disimpan di Muzium Negara Qatar.

Pada tahun 1485 di Venice sebuah salinan lengkap manuskrip dalam bahasa Castil Lama diterjemahkan ke bahasa Latin dan diterbitkan oleh Erhard Ratdolt dengan judul *Praeclarissimus liber completus in judiciis astrorum* ("The very famous complete book on the judgment of the stars"). Cetakan ini (dan versi-versi Latin kemudiannya) biasanya dikenali sebagai *De iudiciis astrorum* (atau *De judiciis astrorum*).

Lihat juga
----------

* Senarai saintis dan ilmuwan Arab
* Al-Qabisi
* Al-Biruni
* Ilmu nujum kehakiman

Rujukan
-------

1. 1 2 3  "Complete Book on the Judgment of the Stars". *World Digital Library*. 1485. Dicapai pada 2013-07-14.
2. ↑  "Complete Book on the Judgment of the Stars". *World Digital Library*. 1523. Dicapai pada 2013-07-14.

Pautan luar
-----------

* De iudiciis astrorum, Basel, 1551; pdf format[*pautan mati kekal*] (106 MB)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Sepanyol
	+ 2
	+ 3
* Perancis (data)
* Catalonia
* Jerman
* Itali
* Israel
* Amerika Syarikat
* Republik Czech
* Australia
* Belanda
* Poland
* Sweden
* Vatican

 |
| Kamus biografi | 
* Jerman

 |
| Pangkalan data saintifik | 
* zbMATH

 |
| Lain-lain | 
* RERO (Switzerland)
	+ 1
* SUDOC (Perancis)
	+ 1
* Trove (Australia)
	+ 1

 |


  

Templat:Tunisia-bio-stub
**Air Pikat** merupakan sebuah desa yang terletak di kawasan administratif kecamatan Bermani Ulu, Kabupaten Rejang Lebong, Provinsi Bengkulu, Indonesia. Kampung ini dikenal juga dengan sebutan Talang Simpang. Adapun nama Air Pikat diambil dari nama sungai yang mengalir di kawasan desa ini yang berhulu di pegunungan bagian barat desa. Penduduk desa ini sebagian besar adalah petani dengan komoditas utama berupa kopi. Selain itu, penduduk juga memiliki lahan persawahan. Kampung ini dikenal dengan suasana alam yang masih sejuk, udara pada pagi dan malam hari cukup dingin seperti khasnya udara di kawasan pegunungan. Untuk mencapai kampung ini, cukup dengan berkendaraan (motor/mobil) selama 45-60 menit dari Kota Curup (Ibu Kota Kabupaten). Struktur kemasyarakatan masih sangat khas yang didominasi oleh Suku Serawai (dari Bengkulu Selatan), namun juga pada beberapa dusun (sub-desa) terdapat penduduk Suku Rejang.

Poskod
------

Poskod yang digunakan di Air Pikat adalah 39152. Rumah penduduk belum dilengkapi dengan sistem penomoran atau RT/RW, sehingga surat menyurat biasanya akan disampaikan ke rumah Kepala Desa untuk memudahkan pendistribusian ke alamat yang tepat.

Rujukan
-------

Pautan luar
-----------

* Kode POS Indonesia 2012 Diarkibkan 2017-09-30 di Wayback Machine
* Carian di Google
**Air Ruai** merupakan sebuah desa yang terletak dalam kecamatan (daerah) Pemali, Kabupaten Bangka, Provinsi Bangka Belitung, Indonesia. Desa Air Ruai kecamatan Pemali memiliki 5 Dusun dan 25 RT. Antaranya Dusun Air Ruai dengan 7 RT, Dusun Air Pengabis dengan 6 RT, Dusun Sigambir dengan 4 RT, Dusun Air Bakung dengan 4 RT, dan Dusun Air Raya dengan 4 RT.

Logo desa
---------

Fail:Logo Desa
Perisai: Melambangkan kekuatan dan pertahanan

Dulang: Semboyan Kab. Bangka (sepintu sedulang)

Padi: Menunjukkan cita-cita untuk tercukupnya ketahanan makanan yang melimpah untuk seluruh lapisan masyarakat

Kapas: Menunjukkan cita-cita untuk tercukupnya keperluan sandang dan papan juga keperluan sekunder lainnya untuk seluruh lapisan masyarakat

Tangan: Melambangkan keragaman agama yang ada di Desa Air Ruai dengan warna tangan yang melambangkan:

* Merah: KHONGHUCU
* Hijau: ISLAM
* Ungu: KATHOLIK
* Oren: BUDHA
* Putih: PROTESTAN

Bersatu: Bersama satu tujuan dalam membangun desa.

Air: Melambangkan falsafah/sejarah terbentuknya Desa Air Ruai dan banyaknya sumber air bersih di Desa Air Ruai

Poskod
------

Poskod yang digunakan di Air Ruai ialah 33255. Terdapat 6 buah desa di dalam daerah kecamatan Pemali.

Rujukan
-------

Pautan luar
-----------

* Kod POS Indonesia 2012 Diarkibkan 2017-09-30 di Wayback Machine
**Hello world** (terjemahan: "helo dunia") ialah sebuah atur cara ringkas yang memaparkan teks "hello world" di skrin komputer. Biasanya, atur cara ini digunakan sebagai contoh untuk memperkenalkan bahasa pengaturcaraan yang baru dipelajari.

Sejarah
-------

Atur cara *hello world* yang pertama muncul dalam buku *The C Programming Language* oleh Kernighan dan Ritchie pada tahun 1978. Atur cara ini ditulis begini:

```
main()
{
 printf("hello, world\n");
}

```

Apabila dikompil dan dijalankan, teks berikut akan dipaparkan di skrin komputer:

```
hello, world

```

Sejak dari itu, budaya penulisan atur cara *hello world* diikuti oleh ramai pengatur cara dari seluruh dunia. Atur cara ini ditulis dalam hampir setiap bahasa pengaturcaraan yang wujud, bahkan ada juga yang ditulis dalam bahasa pertuturan manusia. Tradisi ini diteruskan sehingga ke hari ini.

Contoh dalam bahasa lain
------------------------

Berikut adalah contoh bagi atur cara *hello world* yang ditulis dalam bahasa-bahasa pengaturcaraan lain.

Dalam Java:

```
public class HelloWorld
{
 public static void main( String[] args )
 {
 System.out.println( "Hello world!" );
 }
}

```

Dalam PHP:

```
<?php echo "Hello world!"; ?>

```

Dalam Python:

```
#!/usr/bin/python

print "Hello world!"

```

Dalam Brainfuck: 

```
++++++++++
[>+++++++>++++++++++>+++>+<<<<-] 
>++. 
>+. 
+++++++. 
. 
+++. 
>++. 
<<+++++++++++++++. 
>. 
+++. 
------. 
--------. 
>+. 
>.

```

Lihat juga
----------

* Senarai atur cara *hello world* di Wikibooks
* Pengaturcaraan

Rujukan
-------

1. ↑

Pautan luar
-----------

* (Melayu) Ensiklokamus Teknologi Maklumat: Atur cara *Hello world* secara ringkas[*pautan mati kekal*]
* Koleksi atur cara *hello world*
Pemandangan Amcorp Mall dari jauh
**Amcorp Mall** (singkatan perkataan bagi **Arab-Malaysian Corporation Mall**) merupakan sebuah pusat beli-belah yang dibuka pada tahun 1998 dan terletak di Petaling Jaya, Selangor, Malaysia. Stesen LRT Taman Jaya yang dikendalikan oleh Rapid KL terletak bertentang dengan tempat ini. Selain itu, ia juga terletak berhampiran dengan Hotel Hilton, Hotel Armada dan cawangan terbesar A&W. Pusat beli-belah ini juga menempatkan ibu pejabat sebuah bank tempatan iaitu Amcorp Berhad.

Amcorp Mall agak lengang pada hari bekerja tetapi sangat sibuk pada hujung minggu terutamanya pasar lambak yang dikendalikan oleh syarikat pengurusan yang diadakan pada setiap hujung minggu dan sebahagian kecilnya lelongan yang dianjurkan dari semasa ke semasa. Kawasan ini terdiri daripada lima tingkat kedai runcit dan restoran, dua tingkat bawah tanah (tingkat B1 & B2) dengan bayaran letak kereta sebanyak RM 2 untuk empat jam pertama dan RM 1 untuk jam berikutnya. Terdapat juga lima tingkat bagi tempat letak kereta di tingkat atas. Selain itu, terdapat tempat letak kereta yang luas di luar pada tingkat bawah yang berhadapan dengan pusat beli-belah dengan kadar bayaran sebanyak RM 2 untuk jam pertama dan RM1 untuk jam berikutnya.

Terdapat bangunan yang bersambung dengan pusat beli-belah ini yang terdiri daripada dua menara pejabat yang masing-masingnya mempunyai 18 tingkat yang digelar "Menara Amcorp" dan "Menara PJ". Di samping itu, ada juga blok pangsapuri yang bertemakan komersil merangkap servis yang disiapkan dan dibuka untuk diduduki pada tahun 2005.

Pautan luar
-----------

* Laman web Amcorp Mall Diarkibkan 2021-01-23 di Wayback Machine
**Ameba** (アメーバ, *Amēba*) adalah sebuah laman web blog dan rangkaian sosial di Jepun.

Pada bulan Disember 2009, Ameba melancarkan Ameba Now, platform mikro-blog yang bersaing dengan Twitter. Pada bulan Mac 2009, Ameba melancarkan Ameba Pico, aplikasi Facebook untuk pasaran Inggeris berdasarkan komuniti maya Ameba Pigg.

Ameba Pigg
----------

Pigg adalah komuniti maya blog Jepun di mana pengguna boleh menyesuaikan avatar, bersosial dengan orang sedunia dengan menggunakan replika mercu tanda di seluruh dunia seperti Shibuya 106 dan Patung Liberty.

Pengguna juga boleh menghiasi bilik mereka dengan pelbagai jenis perabot, dibeli dengan mata wang maya yang dipanggil "Gummies", "Token", dan "Silver Coin". Pengguna boleh dan menjemput pemain lain ke bilik mereka dan meninggalkan mereka perutusan.

Untuk versi Bahasa Inggeris, Gummies dan Token adalah mata wang permainan yang diperolehi dengan melakukan tugas-tugas dalam permainan seperti membunyikan loceng bilik orang lain dan memberikan alat peraga, manakala "Candy Gold" adalah mata wang dalam permainan yang hanya boleh diperolehi dengan membayar wang sebenar, Kredit Facebook, Baki Telefon, atau dengan melakukan tugas dari pembekal permainan seperti Paymentwall. Barangan yang dipilih dengan Candy Gold secara alternatif boleh dibeli dengan menggunakan token.

Rujukan
-------

1. ↑  "Ameblo.jp Site Info". *Alexa.com*. Diarkibkan daripada yang asal pada 2014-01-23. Dicapai pada 4 March 2012.
2. ↑  Twitter Faces a Battle for Tweets Financial Times, March 12, 2010.

Pautan luar
-----------

* Laman rasmi(Bahasa Jepun)
**Ameesha Patel** (Hindi: अमीषा पटेलcode: hi is deprecated  Gujarat: અમીષા પટેલcode: gu is deprecated , disebut [əˈmiːʂaː pəˈʈeːl]; lahir **Amisha Patel** pada 9 Jun 1975) ialah aktres India yang muncul terutamanya dalam filem Bollywood. Membuat debut lakonannya dalam *blockbuster* *Kaho Naa... Pyaar Hai* (2000), Amisha Patel mendapat pujian dengan lakonannya dalam *Gadar: Ek Prem Katha* (2001), yang menjadi salah satu filem hit terbesar dalam sejarah filem Hindi, membuatkannya mendapat Filmfare Special Performance Award. Dia kemudiannya membintangi beberapa filem, kebanyakannya kurang mendapat sambutan. Walau bagaimanapun, lakonannya dalam filem 2006 *Ankahee*, mendapat perhatian, dan dia meneruskannya dengan peranan pembantu dalam filem popular, *Bhool Bhulaiyaa* (2007).

Rujukan
-------

1. ↑  "All Time Earners Inflation Adjusted (Figures in Ind Rs)". BoxOfficeIndia.Com. Diarkibkan daripada yang asal pada 2012-05-24. Dicapai pada 2007-02-03.

Pautan luar
-----------

* Ameesha Patel di Pangkalan Data Filem Internet (IMDb)
* Ameesha Patel di Twitter
Bagi novel bertajuk sama, lihat Jejak Karmila (novel).

***Jejak Karmila*** ialah sebuah siri drama televisyen Malaysia 2017 arahan Murali Abdullah, dibintangi oleh Ogy Ahmad Daud, Mia Ahmad, Ruhainies dan Asyraf Aley. Diadaptasi dari novel bertajuk sama hasil karya asal Rizalwan Ramli, drama ini memulakan tayangan perdana di Slot Zehra TV3 dari 11 Januari 2017 hingga 15 Februari 2017 menggantikan *Surah Buat Maisarah*.

Sinopsis
--------

Mengisahkan keteguhan cinta Karmila terhadap Karim (Johan As'ari), anak kepada hartawan Hamidah (Fauziah Nawi). Karmila menyara hidup dengan bekerja sebagai pembantu rumah keluarga Zaidi.

Siapa sangka, Zaidi dalam diam menyimpan perasaan terhadapnya. Kerana cinta, Karmila berhenti kerja dan ingin berkahwin dengan Karim atas dasar cinta. Namun hubungan itu ditentang Hamidah. Karim yang benar-benar mencintai Karmila memilih untuk keluar dari rumah dan mengahwininya.

Namun, Karim lebih cenderung dengan kehidupan bebas dan aktiviti-aktiviti negatif. Karmila terpaksa bekerja di sebuah kedai jahit milik Kak Shikin untuk menyara hidup keluarganya. Suraya (Adriana Fareesha) dan Nonie (Duerra Mitilda) yang masih bersekolah dan memerlukan perhatian Karmila dan Karim sebagai ibu bapa.

Konflik terjadi sehingga Karmila dihukum penjara 20 tahun kerana membunuh suaminya tanpa sengaja demi menyelamatkan anaknya, Suraya dan Nonie. Hampir 20 tahun meringkuk dalam penjara, jiwa dan hatinya sudah lali dengan keadaan itu, tetapi masih bersemangat untuk menjejaki anaknya setelah sudah sekian lama terpisah.

20 tahun kemudian. Sementara itu, Suraya (Mia Ahmad) yang bekerja sebagai wartawan jenayah turut berusaha menjejaki ibunya, Karmila (Fauziah Ahmad Daud) tanpa mengetahui si ibu berada dalam penjara. 

Terjadi juga konflik cinta tiga segi antara dua beradik, Suraya dan Nonie dengan Syed Haikal (Asyraf Aley).

Pelakon
-------

### Pelakon utama

* Ogy Ahmad Daud sebagai Karmila
* Mia Ahmad sebagai Suraya
* Ruhainies sebagai Nonie
* Asyraf Aley sebagai Syed Haikal
* Ahmad Harhash Sebagai Syed Omar

### Pelakon pembantu

* Amy Mastura sebagai Syarifah Aniza
* Azri Iskandar sebagai Syed Zaidi
* Ben Ali sebaagai Jojo
* Afiq Anuar sebagai Ikmal
* Fauziah Nawi sebagai Hamidah
* Amanda Misbun sebagai Kak Inah
* Wan Sharmila sebagai Karmila (remaja)
* Johan As'ari sebagai Karim
* Adriana Fareesha sebagai Suraya (kecil)
* Duerra Mitilda sebagai Nonie (kecil)
* Cik Manggis sebagai Syarifah Aniza (remaja)
* Nafiz Muaz sebagai Syed Zaidi (remaja)
* Rais Hazlin sebagai Amirul
* Tasha Muhammad sebagai Nurul
* Wawa Jasni sebagai Ernie

Rujukan
-------

1. ↑  "Drama Jejak Karmila (TV3)". *My Infotaip*. 10 Januari 2017. Dicapai pada 2 Mac 2017.

| : Slot Zehra, Setiap Rabu- Jumaat , 9:00 Malam |
| --- |
| Sebelumnya | Jejak Karmila | Berikutnya |
| Surah Buat Maisarah | Nahu Rindu |